CELEX: 32006D0665
Language: lv
Date: 2006-10-03 00:00:00
Title: 2006/665/EK: Komisijas Lēmums ( 2006. gada 3. oktobris ), ar ko uz laiku atļauj Spānijai apstiprināt Padomes Direktīvas 1999/105/EK prasībām identificēšanas un marķēšanas ziņā neatbilstošu no Jaunzēlandes ievestu sugas Pinus radiata sēklu un no tām iegūta stādmateriāla tirdzniecību (izziņots ar dokumenta numuru K(2006) 4320)

4.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 273/5
            
         
      KOMISIJAS LĒMUMS
   
   (2006. gada 3. oktobris),
   ar ko uz laiku atļauj Spānijai apstiprināt Padomes Direktīvas 1999/105/EK prasībām identificēšanas un marķēšanas ziņā neatbilstošu no Jaunzēlandes ievestu sugas Pinus radiata sēklu un no tām iegūta stādmateriāla tirdzniecību
   (izziņots ar dokumenta numuru K(2006) 4320)
   (Autentisks ir tikai teksts spāņu valodā)
   (2006/665/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 22. decembra Direktīvu 1999/105/EK par meža reproduktīvā materiāla tirdzniecību (1), jo īpaši tās 18. panta 1. punktu,
   ņemot vērā Spānijas lūgumu,
   tā kā:
   
               (1)
            
            
               Sugas Pinus radiata sēklu un no tām iegūta stādmateriāla, kas atbilst Direktīvā 1999/105/EK paredzētajām reproduktīvā materiāla prasībām, produkcijas apjoms Spānijā šobrīd nav pietiekams, lai apmierinātu tiešo patērētāju pieprasījumu. Nepieciešamo reproduktīvo materiālu nevar piegādāt citas dalībvalstis.
            
         
               (2)
            
            
               Jaunzēlande ir gatava pietiekamā daudzumā piegādāt attiecīgās sugas reproduktīvo materiālu, kas domāts stādu audzēšanai. Taču minētās sēklas neatbilst Direktīvas 1999/105/EK prasībām identificēšanas un marķēšanas ziņā.
            
         
               (3)
            
            
               Lai nosegtu deficītu, jāļauj Spānijai zināmu laiku apstiprināt tādu sugas Pinus radiata sēklu un no tām iegūta stādmateriāla tirdzniecību, kas atbilst mazāk stingrām prasībām identificēšanas un marķēšanas ziņā.
            
         
               (4)
            
            
               Šādas sēklas un stādmateriāls jātirgo ar dokumentu, kurā ir konkrētas ziņas par to identificēšanu
            
         
               (5)
            
            
               Šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Spānijai tiek atļauts līdz 2006. gada 31. decembrim saskaņā ar pielikumā izklāstītajām prasībām apstiprināt tirdzniecībai 400 kg Jaunzēlandes proveniences Pinus radiata sēklu, kas domātas stādmateriāla audzēšanai un identificēšanas un marķēšanas ziņā neatbilst Direktīvas 1999/105/EK 13. un 14. pantā noteiktajām prasībām.
   2.   Spānijai tiek atļauts līdz 2011. gada 31. decembrim saskaņā ar pielikumā izklāstītajām prasībām apstiprināt tirdzniecībai stādmateriālu, kas izaudzēts no 1. punktā minētajām sēklām un identificēšanas un marķēšanas ziņā neatbilst Direktīvas 1999/105/EK 13. un 14. pantā noteiktajām prasībām.
   2. pants
   Lēmums ir adresēts Spānijas Karalistei.
   
      Briselē, 2006. gada 3. oktobrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 11, 15.1.2000, 17. lpp.
   
      PIELIKUMS
      Sēklu un stādmateriāla identificēšana un marķēšana
      
                  1.
               
               
                  Identificēšanai vajadzīgās ziņas:
                  
                              a)
                           
                           
                              materiāla ieguves avota identifikācijas kods, ja ir pieejams;
                           
                        
                              b)
                           
                           
                              botāniskais nosaukums;
                           
                        
                              c)
                           
                           
                              kategorija;
                           
                        
                              d)
                           
                           
                              mērķis;
                           
                        
                              e)
                           
                           
                              materiāla ieguves avota veids;
                           
                        
                              f)
                           
                           
                              vai tas ir ģenētiski modificēts;
                           
                        
                              g)
                           
                           
                              proveniences reģions vai identitātes kods;
                           
                        
                              h)
                           
                           
                              vajadzības gadījumā – vai materiāla izcelsme ir autohtona vai vietējas izcelsmes, alohtona vai svešas izcelsmes, vai nav zināma;
                           
                        
                              i)
                           
                           
                              provenience vai ģeogrāfiskās atrašanās vietas platuma un garuma grādi;
                           
                        
                              j)
                           
                           
                              augstums vai augstuma diapazons;
                           
                        
                              k)
                           
                           
                              nogatavošanās gads.
                           
                        
            
                  2.
               
               
                  Ziņas, kurām jābūt piegādātāja etiķetē vai dokumentā:
                  
                              a)
                           
                           
                              1. punktā norādītās ziņas un papildus;
                           
                        
                              b)
                           
                           
                              piegādātāja nosaukums;
                           
                        
                              c)
                           
                           
                              piegādātais daudzums;
                           
                        
                              d)
                           
                           
                              norāde, ka sēklas un no tām iegūtais stādmateriāls atbilst mazāk stingrām prasībām nekā Direktīvas 1999/105/EK 13. un 14. pantā noteiktās.